I middelalderen ble byen et sentrum for den omfattende jernindustrien i Weald. Flere tømmerbygninger fra perioden er bevart, og et av dem er innredet som museum. Edenbridge har hatt fire møller i århundrenes løp; Haxted Mill og Honour's Mill ved elven Eden, Christmas Mill ved en bielv, og en vindmølle sør for byen. Alle de fire møllebygningene er bevart, men i dag konvertert til annen bruk.